ตระกูลภาษาญี่ปุ่น

ตระกูลภาษาญี่ปุ่น (Japonic languages) หรือ ตระกูลภาษาญี่ปุ่น–รีวกีว (Japanese–Ryukyuan language family) เป็นตระกูลของภาษาที่ประกอบด้วยภาษาญี่ปุ่นที่มีผู้พูดบนเกาะหลักของญี่ปุ่น และกลุ่มภาษารีวกีวที่มีผู้พูดบนหมู่เกาะรีวกีว นักภาษาศาสตร์ให้การยอมรับการจัดตระกูลภาษานี้ และมีความคืบหน้าในการสร้างภาษาดั้งเดิมใหม่อย่างมากp=1 การสร้างใหม่แสดงนัยถึงการแยกระหว่างภาษาย่อยญี่ปุ่นและวิธภาษารีวกัวทั้งหมด น่าจะในช่วงก่อนคริสต์ศตวรรษที่ 7 มีการรวมภาษาฮาจิโจที่มีผู้พูดในหมู่เกาะอิซุด้วย แต่ตำแหน่งในตระกูลภาษายังไม่เป็นที่กระจ่าง

**การจัดจำแนก**
ตระกูลภาษาญี่ปุ่นประกอบด้วยสองสาขาที่ระบุได้: ญี่ปุ่น และรีวกีวp=3
นักวิชาการส่วนใหญ่เชื่อว่าภาษาตระกูลญี่ปุ่นเข้าสู่เกาะคีวชูเหนือผ่านคาบสมุทรเกาหลีเมื่อประมาณ 700 ถึง 300 ปีก่อน ค.ศ. โดยชาวนาข้าวเปียกจากวัฒนธรรมยาโยอิ และกระจายทั่วหมู่เกาะญี่ปุ่น แทนที่ภาษาพื้นเมืองp=98
มีการยืนยันการกระจายตัวของภาษาไอนุที่กว้างกว่าในอดีต ผ่านชื่อสถานที่ในเกาะฮนชูตอนเหนือที่ลงท้ายด้วย -betsu < ไอนุ pet 'แม่น้ำ' และ -nai < ไอนุ nai 'ลำธาร'p=4p=98
ในเวลาต่อมา ภาษาตระกูลญี่ปุ่นจึงกระจายไปทางใต้ของหมู่เกาะรีวกีวp=98 มีหลักฐานชื่อสถานที่ที่เป็นชิ้นส่วนของภาษาตระกูลญี่ปุ่นที่สูญหายแล้วในปัจจุบัน ยังคงมีผู้พูดในภาคกลางและภาคใต้ของคาบสมุทรเกาหลีในอีกหลายศตวรรษต่อมาpp=222–224

**สมาชิก**
 ภาษาญี่ปุ่น (Nihon-go) ได้แก่
** สำเนียงญี่ปุ่นแผ่นดินใหญ่ (Hondo hōgen) ใช้พูดบนเกาะฮนชู คีวชู ชิโกกุ และฮกไกโด
*** สำเนียงญี่ปุ่นตะวันออก (Higashi Nihon hōgen) ใช้พูดทางฝั่งตะวันออกของนาโงยะ รวมทั้งสำเนียงโตเกียว
*** สำเนียงญี่ปุ่นตะวันตก (Nishi Nihon hōgen) ใช้พูดทางฝั่งตะวันตกของนาโงยะ รวมทั้งสำเนียงเกียวโต
*** สำเนียงญี่ปุ่นคีวชู (Kyūshū hōgen) ใช้พูดในบริเวณส่วนใหญ่ของคีวชู
**** สำเนียงย่อยคาโงชิมะ (Kagoshima-ben) หรือ สำเนียงซาสึงู (Satsugū hōgen) ใช้พูดในจังหวัดคาโงชิมะ ทางใต้ของคีวชู
** สำเนียงฮาชิโจ (Hachijō hōgen) สำเนียงของเกาะฮาชิโจจิมะ และหมู่เกาะไดโต - ภาษารีวกีว (Ryūkyū-goha) เป็นภาษาดั้งเดิมที่ใช้กันบนหมู่เกาะรีวกีว ปัจจุบันภาษานี้กำลังอยู่ในภาวะวิกฤต จากการรับอิทธิพลของภาษาญี่ปุ่นหลังการสิ้นเอกราชของรีวกีว รวมทั้งอิทธิพลช่วงยุคเมจิ
** ภาษารีวกีวเหนือ (Kita Ryūkyū-go-gun) เป็นสำเนียงที่ใช้กันทางตอนเหนือของหมู่เกาะรีวกีว อันได้แก่หมู่เกาะอามามิ และหมู่เกาะรีวกีว
*** ภาษาอามามิ (Amami-go) หรือ สำเนียงอามามิ (Amami hōgen) ใช้พูดกันบนหมู่เกาะอามามิ
**** สำเนียงอามามิ-โอชิมะเหนือ (Kita Amami Ōshima hōgen)
**** สำเนียงอามามิ-โอชิมะใต้ (Minami Amami Ōshima hōgen)
**** สำเนียงคิไก (Kikai hōgen) หรือ ภาษาชิมะยูมิตะ (Shimayumita)
**** ภาษาทากูโนชิมะ (Tokunoshima-go) หรือ สำเนียงทากูโนชิมะ (Tokunoshima hōgen) หรือ ภาษาชิมะยูมิตะ (Shimayumiita)
*** ภาษาคูนิงามิ (Kunigami-go) หรือ สำเนียงโอกินาวะเหนือ (Okinawa Hokubu hōgen) หรือ ภาษายันบะรุคูตูบะ (Yanbaru Kutuuba) เป็นภาษาที่พูดกันทางตอนเหนือของหมู่เกาะโอกินาวะ
**** ภาษาโอกิโนะเอราบุ (Okinoerabu-go) หรือ สำเนียงโอกิโนะเอราบุ (Okinoerabu hōgen) หรือ ภาษาชิมะมูนิ (Shimamuni)
**** ภาษาโยรง (Yoron-go) หรือ สำเนียงโยรง (Yoron hōgen) หรือ ภาษายูนนุฟูตูบะ (Yunnu Futuba)
*** ภาษาโอกินาวะ (Okinawa-go) หรือ สำเนียงโอกินาวะ (Okinawa hōgen) หรือ ภาษาอูจินางูชิ (Uchinaa-guchi) พูดกันทางตอนกลางและตอนใต้ของเกาะโอกินาวะ มีสำเนียงหลักคือสำเนียงเมืองนาฮะและชูริ
** ภาษารีวกีวใต้ (Minami Ryūkyū-gogun) เป็นกลุ่มภาษาที่พูดกันทางตอนล่างของหมู่เกาะรีวกีว บริเวณหมู่เกาะซากิชิมะ
*** ภาษามิยาโกะ (Miyako-go) หรือ สำเนียงมิยาโกะ (Miyako hōgen) หรือ ภาษามิยากูฟูสึ (Myaaku-futsu) หรือ ภาษาซูมะฟูสึ (Suma-futsu) ใช้พูดบนหมู่เกาะมิยาโกะ
*** ภาษายาเอยามะ (Yaeyama-go) หรือ สำเนียงยาเอยามะ (Yaeyama hōgen) หรือ ภาษาไยมะมูนิ (Yaima-muni) ใช้พูดบนหมู่เกาะยาเอยามะ
*** ภาษาโยนางูนิ (Yonaguni-go) หรือ สำเนียงโยนางูนิ (Yonaguni hōgen) หรือ ภาษาดูนันมูนุย (Dunan-munui) เป็นภาษาที่พูดบนเกาะโยนางูนิ
นอกจากนี้ คริสโตเฟอร์ เบ็กวิท ยังได้เพิ่มกลุ่มภาษาโบราณทางตอนใต้ของคาบสมุทรเกาหลีมาไว้ในกลุ่มตระกูลภาษาญี่ปุ่นโบราณ ได้แก่- ยาโยอิ
** ภาษาญี่ปุ่น
** ก่อนคาระ†- รีวกีว
ซึ่งยังไม่มีการสรปุชี้ชัดว่า ก่อนคาระ (Pre-Kara) จะมีความเกี่ยวข้องใด ๆ กับภาษาของรัฐคายาในกาลต่อมา

**หมายเหตุ**

**อ้างอิง**

**ข้อมูล**

**อ่านเพิ่ม**

**แหล่งข้อมูลอื่น**
  Databases of dialectical and historical linguistics at the National Institute for Japanese Language and Linguistics
**  『日本言語地図』地図画像 (Linguistic Atlas of Japan)
หมวดหมู่:ตระกูลภาษา
หมวดหมู่:ภาษาในประเทศญี่ปุ่น